**Mór Városi Önkormányzat Képviselő-testületének**

**234/2014. (XI.14.) Kt.**

**határozata**

**szakember elhelyezés céljára biztosított lakás bérlőjének kijelöléséről**

Mór Városi Önkormányzat Képviselő-testülete – tulajdonosi hatáskörében eljárva – a lakások és helyiségek bérletéről szóló 10/2006. (III.31.) Ök. rendelet 11. § (1) bekezdése alapján a Mór, Velegi u. 20. 1/4. szám alatt lévő 1 szobás összkomfortos bérlakást szakember elhelyezés céljából a Nefelejcs Bölcsőde kisgyermekgondozója Beke Rózsa részére munkaviszonya fennállásának időtartamára, legfeljebb 2014.11.15. napjától 2017. 11.14. napjáig biztosítja.

A lakások és helyiségek bérletéről szóló 10/2006. (III.31.) Ök. rendelet 43/A. § (1) bekezdése értelmében a bérlőnek a bérleti szerződés megkötésével egyidejűleg 6 havi bérleti díjnak megfelelő óvadékot kell fizetni a Mórhő Kft. részére.

Amennyiben a kijelölt bérlő a bérleti szerződést a kijelölésről szóló értesítés kézhezvételétől számított 15 napon belül nem köti meg, úgy a kijelölés érvényét veszti.

 Fenyves Péter Dr. Pálla József

 polgármester jegyző